- Hindi News
- National
- मंदिर पीठाधीश्वर की अगवानी करने उमड़ा शहर, भाई और भतीजा मंदिर में बैठे रहे, फिर साथ बैठने पर भी रही
मंदिर पीठाधीश्वर की अगवानी करने उमड़ा शहर, भाई और भतीजा मंदिर में बैठे रहे, फिर साथ बैठने पर भी रही दूरियां
मंदिर अधिकारी ने सूचना दी, फिर भी अगवानी नहीं की
पीठाधीश्वरके स्वागत में सेवकों सहित शहर के कई लोग शामिल हुए। मंदिर के बैंड-बाजों के साथ उनको मंदिर तक लाया गया। जहां मंदिर के गोवर्धन चौक में मंदिर की गार्ड की ओर से गार्ड ऑफर ऑनर दिया गया। कई वैष्णवों ने आशीर्वाद लिया। इनके साथ में इनकी सुचित्रा बेटीजी, वागीश बावा पौत्र वेदांत कुमार भी पहुंचे। इनके छोटे भाई शिशिर कुमार महाराज नहीं आए। मंदिर अधिकारी भगवती लाल पालीवाल, गणेशलाल सांचीहर मुख्य समाधानी राजकुमार गौरवा ने स्वागत किया। इसके बाद पीठाधीश्वर ब्रजेश कुमार मंदिर की बैठक की तरफ चले गए।
राजसमंद. द्वारकाधीश मंदिर के पीठाधीश्वर ब्रजेशकुमार (बीच में) कांकरोली पहुंचे। मंदिर में छोटे भाई परागकुमार (बाएं) और भतीजा नैमिषकुमार (दाएं) के साथ गद्दी पर बैठे, लेकिन एक-दूजे से बोले तक नहीं।
राजसमंद| पुष्टिमार्गीयमत की तृतीय पीठ के पीठाधीश्वर ब्रजेशकुमार महाराज सोमवार को बड़ौदा से कांकरोली स्थित प्रभु द्वारकाधीश मंदिर पहुंचे। दो साल में यह पहला मौका था जब पीठाधीश्वर के साथ उनके छोटे भाई परागकुमार, भतीजा नैमिषकुमार गादी पर एक साथ बैठे, लेकिन तीनों ने एक-दूजे की तरफ नजर उठाकर भी नहीं देखा। हालांकि कुछ देर साथ बैठने के बाद तीनों अलग-अलग कक्षों में विश्राम के लिए चले गए। मंदिर में दो साल पहले आगजनी और पिछले साल पीठाधीश्वर पर द्वारकाधीश की मूर्ति बदलने के आरोपों के बाद परिवार का एक गद्दी पर बैठने का यह पहला मौका था। कुछ पल के इस मिलन में रही दूरियां अब भी भाइयों के बीच विवाद का निपटारा नहीं होने की कहानी बयां करती दिखी। शहर में फाग सवारी के दूसरे दिन पीठाधीश्वर बड़ौदा से कांकरोली पहुंचे। यहां मुखर्जी चौराहा पर मंदिर के सेवकों ने स्वागत किया। मंदिर के अधिकारी ने गोस्वामी पराग कुमार नैमिष कुमार को स्वागत की सूचना भेजी थी, लेकिन दोनों में से कोई भी स्वागत के लिए गोवर्धन चौक में नहीं पहुंचे।
मंदिरकी संपत्ति को लेकर भाइयों में दो साल से चल रहा है विवाद : संपत्तिको लेकर प्रभु श्री द्वारकाधीश मंदिर के गोस्वामी परिवार में लम्बे समय से विवाद चल रहा है। 22 जून 2015 को अधिकमास के दौरान मंदिर के गर्भगृह में आग लगने की घटना के बाद प्रभु द्वारकाधीश के दर्शनों पर कुछ दिन तक विराम रहा था। आगजनी के बाद गोस्वामी परिवार के तीनों भाई एक साथ मंदिर में इकट्ठा हुए थे। इसके बाद परिवार में विवाद बढ़ता गया। पिछले साल ही पीठाधीश्वर के दोनों छोटे भाइयों और भतीजे ने गुजरात से अचानक मंदिर में पहुंचकर दर्शन में रखी प्रभु द्वारकाधीश की प्रतिमा को नकली बताते हुए गर्भगृह से दूसरी और इसके बाद तीसरी मूर्ति निकाली थी। दोनों भाइयों ने मीडिया के सामने पीठाधीश्वर पर द्वारकाधीश की असल प्रतिमा बेचने का आरोप भी लगाया था। इसके बाद से ही आरोप लगाने वाले मंदिर में ही रहने लगे हैं। मूर्ति विवाद के मामले में तब पीठाधीश्वर ने 8 अक्टूबर को बड़ौदा से कांकरोली आकर खुद पर लगे आरोपों को गलत बताते हुए मीडिया के सामने अपना पक्ष रखा था। मूर्ति का विवाद अब भी हल नहीं हुआ है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva